Twee vermiste kinders dood gevind | Maroela Media
Twee vermiste kinders dood gevind
ŉ Man is in hegtenis geneem nadat die lyke van twee kinders in ŉ ongebruikte gebou in Germiston gevind is.
Kol. Noxolo Kweza, woordvoerder van die polisie, het gesê die twee kinders, ŉ niggie en ŉ nefie, albei agt jaar oud, se lyke is Maandag in die gebou gevind. ŉ 40-jarige man is kort daarna in hegtenis geneem.
Volgens Kweza is die twee kinders Sondagaand by ŉ plaaslike polisiestasie as vermis aangemeld en hul liggame is die volgende oggend in die gebou, ŉ paar kilometer van waar hulle vermis geraak het, gevind. Hulle liggame was bedek en hulle het kopbeserings opgedoen. Die presiese oorsaak van hul dood is nog nie bekend nie.
Kweza het gesê die verdagte sal van moord aangekla word, maar dat daar moontlik nog aanklagte by die klagstaat gevoeg kan word namate die ondersoek vorder.
Lt.genl. Deliwe de Lange, polisiekommissaris in Gauteng, het beamptes geloof vir die spoedige arrestasie.
“Dit is ŉ baie moeilike en pynlike tyd vir die families. Ons waardeer egter die bystand wat hulle gelewer het om die kinders so gou as moontlik te vind.”
Departement ontken rotavirus-uitbraak in Gauteng
Drie ‘rowers’ voor beplande rooftog doodgeskiet
Waarom is dit so dat ‘n kind, ENIGE KIND, nie met rus gelaat kan word? Die doodstraf sal moet terugkom om hierdie goed wat dit doen finaal en permanent uit ons midde te verwyder.
Carol Pieters · 2 jaar gelede
My innige simpatie aan die ouers. Die onskuldige bloed was so gegiet word sal nie ongestraf by God gelaat word nie. Wat my die meeste bekommer is dat soveel mooi vroue, onskuldige kindertjies en brose oumense vermoor word en kort voor lank gaan net die “siek” mans oorbly, en wat dan?
Nee nee nee is dit weer n siek familie lid of wat nee nee nee
regtig! · 2 jaar gelede
Ek stem saam doodstraf moet terugkom veral as jy aan ‘n kind of oumens raak, hulle kan hulself nie verdedig nie, as die gemors teen hul eie grootte te staan kom, dan kan hulle niks doen nie!!!!!!!
Ek stem saam met Wat-ek-lees………………….
Die Doodstraf DEFINITIEF!!
jan malherbe · 2 jaar gelede